CELEX: 32017D0728
Language: lv
Date: 2017-04-20 00:00:00
Title: Komisijas Īstenošanas lēmums (ES) 2017/728 (2017. gada 20. aprīlis), ar ko groza Īstenošanas lēmumu 2013/92/ES par uzraudzību, augu veselības pārbaudēm un pasākumiem, kas jāveic attiecībā uz koksnes iepakojuma materiālu, ko pašlaik izmanto, pārvadājot konkrētas Ķīnas izcelsmes preces (izziņots ar dokumenta numuru C(2017) 2429)

25.4.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 107/33
               
            KOMISIJAS ĪSTENOŠANAS LĒMUMS (ES) 2017/728
      (2017. gada 20. aprīlis),
      ar ko groza Īstenošanas lēmumu 2013/92/ES par uzraudzību, augu veselības pārbaudēm un pasākumiem, kas jāveic attiecībā uz koksnes iepakojuma materiālu, ko pašlaik izmanto, pārvadājot konkrētas Ķīnas izcelsmes preces
      
         
            (izziņots ar dokumenta numuru C(2017) 2429)
         
      
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās 16. panta 3. punkta ceturto teikumu,
      tā kā:
      
                  (1)
               
               
                  Komisijas Īstenošanas lēmumā 2013/92/ES (2) ir paredzēta uzraudzība, augu veselības pārbaudes un pasākumi, kas jāveic attiecībā uz koksnes iepakojuma materiālu, ko pašlaik izmanto, pārvadājot dažas Ķīnas izcelsmes preces.
               
            
                  (2)
               
               
                  Īstenošanas lēmuma 2013/92/ES piemērošanā atklājies, ka koksnes iepakojuma materiāls, ko izmanto dažu Ķīnas izcelsmes preču pārvadāšanai, vēl aizvien rada fitosanitāru risku Savienībai. Tāpēc īstenošanas lēmumā paredzētā uzraudzība, augu veselības pārbaudes un pasākumi būtu jāturpina piemērot līdz 2018. gada 31. jūlijam un attiecīgi būtu jānosaka termiņš, kādā dalībvalstīm ir jāziņo par fitosanitārajām importa pārbaudēm.
               
            
                  (3)
               
               
                  Ar Komisijas Īstenošanas regulu (ES) 2016/1821 (3) dažām precēm ir atjaunināti kombinētās nomenklatūras kodi. Lēmuma 2013/92/ES I un II pielikumā iekļautās pārskatu veidnes būtu jāsaskaņo ar atjaunināto nomenklatūru.
               
            
                  (4)
               
               
                  Tāpēc būtu attiecīgi jāgroza Lēmums 2013/92/ES.
               
            
                  (5)
               
               
                  Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
               
            IR PIEŅĒMUSI ŠO LĒMUMU.
      1. pants
      Īstenošanas lēmumu 2013/92/ES groza šādi:
      
                  1)
               
               
                  lēmuma 5. pantu aizstāj ar šādu:
                  “5. pants
                  Ziņošana
                  Neskarot Komisijas Direktīvu 94/3/EK (*1), dalībvalstis paziņo Komisijai saskaņā ar šā lēmuma 2. un 3. pantu veikto augu veselības pārbaužu skaitu un tajās gūtos rezultātus, ievērojot šādus ziņošanas termiņus – līdz 2017. gada 31. jūlijam par laikposmu no 2016. gada 1. aprīļa līdz 2017. gada 31. martam un līdz 2018. gada 30. aprīlim par laikposmu no 2017. gada 1. aprīļa līdz 2018. gada 31. martam. Šim nolūkam dalībvalstis izmanto II pielikumā iekļauto pārskatu veidni.
                  
                     (*1)  Komisijas 1994. gada 21. janvāra Direktīva 94/3/EK, ar ko nosaka procedūru paziņošanai par sūtījuma vai kaitīga organisma aizturēšanu no trešām valstīm, ja tie rada tiešus fitosanitārus draudus (OV L 32, 5.2.1994., 37. lpp.).”;"
						
               
            
                  2)
               
               
                  lēmuma 7. panta otro daļu aizstāj ar šādu:
                  “Šā lēmuma 1. līdz 4. pantu piemēro līdz 2018. gada 31. jūlijam.”;
               
            
                  3)
               
               
                  lēmuma I un II pielikumu groza saskaņā ar šā lēmuma pielikumu.
               
            2. pants
      Šis lēmums ir adresēts dalībvalstīm.
      
         Briselē, 2017. gada 20. aprīlī
         
            
               Komisijas vārdā –
            
            
               Komisijas loceklis
            
            Vytenis ANDRIUKAITIS
         
      
      
         (1)  OV L 169, 10.7.2000., 1. lpp.
      
      
         (2)  Komisijas 2013. gada 18. februāra Īstenošanas lēmums 2013/92/ES par uzraudzību, augu veselības pārbaudēm un pasākumiem, kas jāveic attiecībā uz koksnes iepakojuma materiālu, ko pašlaik izmanto, pārvadājot konkrētas Ķīnas izcelsmes preces (OV L 47, 20.2.2013., 74. lpp.).
      
         (3)  Komisijas 2016. gada 6. oktobra Īstenošanas regula (ES) 2016/1821, ar ko groza I pielikumu Padomes Regulai (EEK) Nr. 2658/87 par tarifu un statistikas nomenklatūru un kopējo muitas tarifu (OV L 294, 28.10.2016., 1. lpp.).
      
         PIELIKUMS
         
                     1.
                  
                  
                     Īstenošanas lēmuma 2013/92/ES I pielikuma tabulas astotajā rindā skaitli “6908” aizstāj ar “6907”.
                  
               
                     2.
                  
                  
                     Īstenošanas lēmuma 2013/92/ES II pielikuma tabulas astotajā slejā skaitli “6908” aizstāj ar “6907”.